**JONIŠKIO „SAULĖS“ pagrindinė mokykla**

**2024 METŲ AIŠKINAMASIS RAŠTAS**

**2025-03-03**

**I. BENDROJI DALIS**

**1. Informacija apie įstaigą**

1. Mokyklos pavadinimas Joniškio „Saulės‘‘ pagrindinė mokykla, kodas 190565192.

2. Įregistravimo data - mokykla įsteigta 1936m. įregistruota 1994 m. spalio 24 d. Valstybės įmonės Registrų centro Šiaulių filiale. Įregistravimo pažymėjimas Nr. 12976.

3. Mokyklos adresas - Livonijos g. 6, LT-84124 Joniškis.

4. Mokyklos tipas-pagrindinė. Vykdoma pagrindinio ugdymo programa (kodas 201001001).

5. Vidutinis darbuotojų skaičius per ataskaitinį laikotarpį buvo 141.

**2. Informacija apie kontroliuojamus subjektus ir asocijuotuosius subjektus**

„Saulės“ pagrindinė mokykla kontroliuojamų, asocijuotų subjektų neturi. Todėl 6-ojo VSAFAS 1 priedas pateiktas tuščias

**3. Svarbios sąlygos ir aplinkybės, kurioms esant veikia įstaiga ir kurios gali paveikti tolesnę įstaigos veiklą**

Svarbių įvykių ar aplinkybių, kurios galėtų paveikti mokyklos veiklą finansinių ataskaitų sudarymo dieną nėra.

**II.BUHALTERINĖS APSKAITOS POLITIKA**

**I. BENDROSIOS NUOSTATOS**

1. Biudžetinės įstaigos buhalterinės apskaitos politika parengta vadovaujantis Lietuvos Respublikos buhalterinės apskaitos įstatymu, Lietuvos Respublikos viešojo sektoriaus atskaitomybės įstatymu, Viešojo sektoriaus apskaitos ir atskaitomybės standartais (toliau – VSAFAS) ir kitais teisės aktais.

2. Biudžetinė įstaiga taiko tokią apskaitos politiką, kuri užtikrina, kad apskaitos duomenys atitiktų kiekvieno taikytino VSAFAS reikalavimus. Jeigu nėra konkretaus VSAFAS reikalavimo, Biudžetinė įstaiga vadovaujasi bendraisiais apskaitos principais, nustatytais 1-ajame VSAFAS „Finansinių ataskaitų rinkinio pateikimas“.

3. Patvirtinta apskaitos politika užtikrina, kad finansinėse ataskaitose pateikiama informacija yra:

* Svarbi vartotojų sprendimams priimti;
* Patikima, nes teisingai nurodo Biudžetinės įstaigos finansinius rezultatus, finansų būklę ir pinigų srautus;
* Parodo ūkinių įvykių iš ūkinių operacijų ekonominę prasmę, ne vien teisinę formą;
* Nešališka, netendencinga;
* Apdairiai pateikta;
* Visais reikšmingais atvejais išsami.

4. Biudžetinė įstaiga apskaitos politiką taiko nuolat.

5. Apskaitos politika keičiama tik vadovaujantis 7-uoju VSAFAS „Apskaitos politikos, apskaitinių įverčių keitimas ir klaidų taisymas“ ir taikoma vienodai visiems finansinių ataskaitų straipsniams, kuriems turi įtakos apskaitos politikos keitimas.

6. Apskaitos politika apima ūkinių operacijų ir įvykių pripažinimo, įvertinimo ir apskaitos principus, metodus ir taisykles.

**II. SĄSKAITŲ PLANAS**

7. Biudžetinėje įstaigoje sudarytas ir jos vadovo patvirtintas individualus sąskaitų planas.

8. Sąskaitų planas apima viešojo sektoriaus subjektų privalomojo bendrojo sąskaitų plano sąskaitos ir privalomus detalizuojančius požymius, taip pat rekomenduojamas ir pagal įstaigos poreikius pasirinktas registravimo sąskaitas ir kitus detalizuojančius požymius.

9. Siekdamos užtikrinti finansinių ataskaitų ir biudžeto vykdymo ataskaitų rinkinių rengimo reikalavimų vykdymą, biudžetinė įstaiga nustato tokią individualią sąskaitų ir jas detalizuojančių požymių struktūrą, kad būtų pateikiama minėtoms ataskaitoms parengti reikalinga informacija.

10. Biudžeto vykdymo ataskaitoms sudaryti apskaitos duomenys detalizuojami pagal šiuos požymius:

* Valstybės funkciją;
* Programą;
* Lėšų šaltinį;
* Valstybės ir savivaldybių biudžetų išlaidų ekonominis klasifikacijos straipsnį;
* Asignavimų valdytoją;
* Kitus.

11. Jei reikia, sąskaitų plano detalizuojančių požymių sąrašas gali būti dar papildomas.

12. Biudžetinė įstaiga visas ūkines operacijas ir ūkinius įvykius apskaitoje registruoja dvejybiniu įrašu, vieną kartą.

13. Sąskaitų planą sudaro 6 lygių sumavimo ir registravimo sąskaitos. Įrašai daromi tik registravimo septynženklėse ir didesnio ženklų skaičiaus sąskaitose.

**III. BENDRIEJI APSKAITOS PRINCIPAI, METODAI IR TAISYKLĖS**

14. Tvarkydama apskaitą ir sudarydama finansines ataskaitas Biudžetinė įstaiga vadovaujasi VSAFAS.

15. Biudžetinės įstaigos apskaitoje ūkinės operacijos ir įvykiai registruojami ir finansinė atskaitomybė sudaroma taikant šiuos bendruosius apskaitos principus:

* Kaupimo;
* Subjekto;
* Veiklos tęstinumo;
* Periodiškumo;
* Pastovumo;
* Piniginio mato;
* Palyginimo;
* Atsargumo;
* Neutralumo;
* Turinio viršenybės prieš formą.

16. Biudžetinė įstaiga sudarydama biudžeto vykdymo ataskaitų rinkinį, vadovaujasi šiais bendraisiais apskaitos principais:

* Pinigų;
* Subjekto;
* Periodiškumo;
* Pastovumo;
* Piniginio mato.

17. Pagal subjekto principą Biudžetinė įstaiga laikoma apskaitos vienetu: atskirai tvarko apskaitą, sudaro ir teikia atskirus finansinių ataskaitų rinkinius. Biudžetinės įstaigos apskaitoje registruojamos tik jos patikėjimo teise valdomas, naudojamas ir disponuojamas savivaldybės turtas, finansavimo sumos ir įsipareigojimai, pajamos ir sąnaudos. Turtas valdomas ir naudojamas kitomis teisėmis, registruojamas nebalansinėse sąskaitose.

18. Biudžetinėje įstaigoje leidžiamos vykdyti ūkinės operacijos nustatytos teisės aktuose.

19. VSAFAS nustatyti faktiškai įvykusių ūkinių operacijų apskaitos metodai ir taisyklės. Pagal turinio ir viršenybės prieš formą principą Biudžetinės įstaigos apskaitos politikoje ūkiniai įvykiai ir ūkinės operacijos vertinami ir pripažįstami pagal jų ekonominę prasmę ir turinį, nepriklausomai nuo to, ar tokią ūkinę operaciją vykdyti, sandorį sudaryti viešojo sektoriaus subjektui leidžia jo veiklą reglamentuojantys teisės aktai.

20. Atsižvelgdama į subjekto principą, Biudžetinė įstaiga taiko visus VSAFAS nustatytus reikalavimus, išskyrus:

20.1. 9 – ąjį VSAFAS „Mokesčių ir socialinių įmokų pajamos“;

20.2. 26 – ąjį VSAFAS „Išteklių fondų apskaita ir finansinių ataskaitų rinkinys“.

21. Visos ūkinės operacijos ir įvykiai apskaitoje registruojami eurais ir euro centais, apvalinant iki šimtųjų euro dalių (dviejų skaitmenų po kablelio).

22. Visos ūkinės operacijos ir įvykiai registruojami Biudžetinės įstaigos sąskaitų plano sąskaitose taikant Biudžetinės įstaigos apskaitos politiką, parengtą pagal VSAFAS reikalavimus (nurodytus principus, metodus ir taisykles) atskiroms ūkinėms operacijoms ir įvykiams, finansinių ataskaitų elementams ar straipsniams ir apskaitos procedūroms.

23. Toliau pateikiama Biudžetinėje įstaigoje taikoma apskaitos politika, apimanti atskirus finansinių ataskaitų elementus arba straipsnius, ūkines operacijas, ūkinius įvykius ir jų apskaitos procedūras.

**1. Nematerialusis turtas**

1. Nematerialiojo turto apskaitos politika nustatyta 13-ajame VSAFAS „Nematerialusis turtas“, nematerialiojo turto nuvertėjimo apskaičiavimo ir apskaitos metodai ir taisyklės - 22-ajame VSAFAS „Turto nuvertėjimas“.
2. Nematerialusis turtas yra pripažįstamas, jei atitinka 13-ajame VSAFAS pateiktą sąvoką ir nematerialiajam turtui nustatytus kriterijus.
3. Nematerialusis turtas pirminio pripažinimo metu apskaitoje yra registruojamas įsigijimo savikaina. Išlaidos, patirtos po pirkto ar susikurto nematerialiojo turto pirminio pripažinimo, didina nematerialiojo turto įsigijimo savikainą tik tais atvejais, kai galima patikimai nustatyti, kad patobulintas nematerialusis turtas teiks didesnę ekonominę naudą t.y. kad atliktas esminis nematerialiojo turto pagerinimas.
4. Išankstiniai apmokėjimai už nematerialųjį turtą apskaitoje registruojami nematerialiojo turto sąskaitose.
5. Po pirminio pripažinimo nematerialusis turtas, kurio naudingo tarnavimo laikas ribotas, finansinėse ataskaitose yra parodomas įsigijimo savikaina, atėmus sukauptą amortizaciją ir nuvertėjimą, jei jis yra.
6. Nematerialiojo turto amortizuojamoji vertė yra nuosekliai paskirstoma per visą nustatytą turto naudingo tarnavimo laiką tiesiogiai proporcingu metodu. Tam tikro nematerialiojo turto vieneto amortizacija pradedama skaičiuoti nuo kito mėnesio, kai turtas pradedamas naudoti, pirmos dienos ir nebeskaičiuojama nuo kito mėnesio, kai naudojamo nematerialiojo turto likutinė vertė sutampa su jo likvidacine verte, kai turtas perleidžiamas, nurašomas arba kai apskaičiuojamas ir užregistruojamas to turto vieneto nuvertėjimas, lygus jo likutinės vertės sumai, pirmos dienos.
7. Nematerialiojo turto naudingo tarnavimo laikas, nustatytas atsižvelgiant į sutartis ar kitas juridines teises, neturi būti ilgesnis už juridinių teisių galiojimo laikotarpį. Kitam nematerialiajam turtui Biudžetinė įstaiga taiko nematerialiojo turto amortizacijos normatyvus, patvirtintus teisės aktų nustatyta tvarka.
8. Nematerialiojo turto apskaitos tvarka ir procedūros nustatytos Nematerialiojo turto apskaitos Biudžetinėse įstaigose tvarkos apraše.

|  |  |  |
| --- | --- | --- |
| Eil. Nr. | Ilgalaikio turto grupės ir rūšys | Ilgalaikio turto nusidėvėjimo (amortizacijos) normatyvai (metais) |
|  | **NEMATERIALUSIS TURTAS** |  |
| 1. | Programinė įranga, jos licencijos ir techninė dokumentacija | 2 |
| 2. | Patentai, išradimai, licencijos, įsigytos kitos teisės | 2 |
| 3. | Kitas nematerialusis turtas | 5 |
| 4. | Prestižas | 5 |

Pastaba:

Jeigu programinė įranga, jos licencijos, techninė dokumentacija, patentai, išradimai ar kitos teisės yra įsigyti konkrečiam laikotarpiui, tokio laikotarpio trukmė laikoma naudingo tarnavimo laiku ir juo remiantis skaičiuojama amortizacija. Šiuo atveju lentelėje nurodyti normatyvai netaikomi.

**2. Ilgalaikis materialusis turtas**

1. Ilgalaikio materialiojo turto apskaitos politika nustatyta 12-ajame VSAFAS „Ilgalaikis materialusis turtas“, ilgalaikio materialiojo turto nuvertėjimo apskaičiavimo ir apskaitos metodai ir taisyklės - 22-ajame VSAFAS „Turto nuvertėjimas“.
2. Ilgalaikis materialusis turtas pripažįstamas ir registruojamas apskaitoje, jei jis atitinka ilgalaikio materialiojo turto sąvoką ir VSAFAS nustatytus ilgalaikio materialiojo turto pripažinimo kriterijus.
3. Ilgalaikis materialusis turtas pagal pobūdį skirstomas į pagrindines grupes, nustatytas VSAFAS. Į smulkesnes grupes ilgalaikis materialusis turtas skirstomas pagal įstaigos poreikį.
4. Įsigytas ilgalaikis materialusis turtas pirminio pripažinimo momentu apskaitoje registruojamas įsigijimo savikaina.
5. Išankstiniai apmokėjimai už ilgalaikį materialųjį turtą apskaitoje registruojami tam skirtose ilgalaikio materialiojo turto sąskaitose.
6. Po pirminio pripažinimo ilgalaikis materialusis turtas, išskyrus žemę ir kultūros vertybes, finansinėse ataskaitose rodomas įsigijimo savikaina, atėmus sukauptą nusidėvėjimą ir nuvertėjimą, jei jis yra. Žemė ir kultūros vertybės po pirminio pripažinimo finansinėse ataskaitose rodomi tikrąją verte (išskyrus kultūros vertybių rekonstravimo, konservavimo ir restauravimo išlaidas, kurios yra laikomos esminiu turto pagerinimu ir apskaitoje registruojamos 12-ajame VSAFAS „Ilgalaikis materialusis turtas“ nustatyta tvarka didinant šio ilgalaikio materialiojo turto vertę).
7. Ilgalaikio materialiojo turto nudėvimoji vertė yra nuosekliai paskirstoma per visą turto naudingo tarnavimo laiką. Ilgalaikio materialiojo turto vieneto nusidėvėjimas pradedamas skaičiuoti nuo kito mėnesio, kai turtas pradedamas naudoti, pirmos dienos. Nusidėvėjimas nebeskaičiuojamas nuo kito mėnesio, kai naudojamo ilgalaikio materialiojo turto likutinė vertė sutampa su jo likvidacine verte, kai turtas perleidžiamas, nurašomas arba kai apskaičiuojamas ir užregistruojamas to turto vieneto nuvertėjimas, lygus jo likutinės vertės sumai, pirmos dienos.
8. Ilgalaikio materialiojo turto nusidėvėjimas skaičiuojamas taikant tiesiogiai proporcingą (tiesinį) metodą pagal konkrečius materialiojo turto nusidėvėjimo normatyvus, patvirtintus teisės aktų nustatyta tvarka.
9. Kai turtas parduodamas arba nurašomas, jo įsigijimo savikaina, sukauptas nusidėvėjimas ir, jei yra, nuvertėjimas nurašomi. Pardavimo pelnas ar nuostoliai parodomi atitinkamame veiklos rezultatų ataskaitos straipsnyje. Ilgalaikio materialiojo turto apskaitos ypatumai detaliai nustatyti Ilgalaikio materialiojo turto apskaitos Biudžetinėse įstaigose, tvarkos apraše.
10. Ilgalaikio materialiojo turto rekonstravimas, remontas ar kiti darbai pripažįstami esminiu turto pagerinimu, jei padidina turto funkcijų apimti arba pailgina turto naudingo tarnavimo laiką arba iš esmės pagerina jo naudingąsias savybes. Šių darbų verte didinama ilgalaikio materialiojo turto įsigijimo savikaina ir (arba) patikslinamas likęs turto naudingo tarnavimo laikas. Jei atlikti darbai nepagerina naudingųjų ilgalaikio materialiojo turto savybių ar nepadidina turto funkcijų apimties, arba nepailgina jo naudingo tarnavimo laiko, jie nepripažįstami esminiu pagerinimu, o šių darbų vertė pripažįstama ataskaitinio laikotarpio sąnaudomis.
11. Ilgalaikio turto normatyvai:

|  |  |  |
| --- | --- | --- |
| Eil. Nr. | Ilgalaikio turto grupės ir rūšys | Ilgalaikio turto nusidėvėjimo (amortizacijos) normatyvai (metais) |
|  | **MATERIALUSIS TURTAS** |  |
| 1. | Pastatai1 |  |
| 1.1. | Kapitaliniai mūriniai pastatai (sienos 2,5 ir daugiau plytų storio, gelžbetonio; perdengimai ir denginiai – gelžbetoniniai ir betoniniai); monolitinio gelžbetonio pastatai, stambių blokų (perdengimai ir denginiai – gelžbetoniniai) pastatai | 100 |
| 1.2. | Pastatai (sienos – iki 2,5 plytos storio, blokų, monolitinio šlako, betono, lengvų šlako blokų, perdengimai ir denginiai – gelžbetoniniai, betoniniai arba mediniai) | 70 |
| 1.3. | Tašytų rąstų pastatai | 35 |
| 1.4. | Surenkamieji, išardomieji, moliniai ir kiti pastatai | 10 |
| 2. | Infrastruktūros, melioracijos ir kiti statiniai |  |
| 2.1 | Infrastruktūros statiniai |  |
| 2.1.1. | Betoniniai, gelžbetoniniai, akmens | 50 |
| 2.1.2. | Metaliniai | 25 |
| 2.1.3. | Mediniai | 15 |
| 2.2. | Kiti statiniai |  |
| 2.2.1. | Melioracijos statiniai |  |
| 2.2.1.1. | Magistraliniai grioviai | 40 |
| 2.2.1.2. | Apsauginiai grioviai | 30 |
| 2.2.1.3. | Statiniai grioviuose (reguliatoriai, tiltai, vandens pralaidos, greitvietė, slenksčiai, lieptai ir kt.) | 60 |
| 2.2.1.4. | Drenažas ir jo statiniai | 60 |
| 2.2.1.5. | Pylimai | 50 |
| 2.2.1.6. | Tvenkinių užtvankos ir vandens nuleistuvai | 60 |
| 2.2.1.7. | Siurblinės | 40 |
| 2.2.1.8. | Drėkinimo vamzdynai ir įrenginiai | 30 |
| 2.2.2. | Kapinės | 15 |
| 2.2.3. | Apšvietimo tinklai | 20 |
| 2.2.4. | Sąvartynai | 30 |
| 2.2.5. | Memorialiniai statiniai | 10 |
| 2.2.6. | Ženklai | 10 |
| 2.2.7. | Arteziniai gręžiniai | 20 |
| 2.2.8. | Žvyro keliai | 20 |
| 2.2.9. | Asfaltbetonio ir cementbetonio dangos keliai | 50 |
| 3. | Nekilnojamojo kultūros paveldo objektai |  |
| 3.1. | Nekilnojamojo kultūros paveldo objektų restauravimo darbai | 30 |
| 4. | Mašinos ir įrenginiai |  |
| 4.1. | Gamybos mašinos ir įrenginiai | 10 |
| 4.2. | Ginkluotė, ginklai ir karinė technika | 12 |
| 4.3. | Medicinos įranga | 7 |
| 4.4. | Apsaugos įranga | 4 |
| 4.5. | Geodeziniai prietaisai | 10 |
| 4.6. | Filmavimo, fotografavimo, mobiliojo telefono ryšio įrenginiai | 3 |
| 4.7. | Radijo ir televizijos, informacinių technologijų tinklų valdymo įrenginiai ir įranga | 4 |
| 4.8. | Kitos mašinos ir įrenginiai | 10 |
| 5. | Transporto priemonės2 |  |
| 5.1. | Lengvieji automobiliai ir jų priekabos | 8 |
| 5.2. | Specialūs automobiliai | 4 |
| 5.3. | Autobusai, krovininiai automobiliai, jų priekabos ir puspriekabės | 6 |
| 5.4. | Kitos transporto priemonės | 6 |
| 6. | Baldai ir biuro įranga |  |
| 6.1. | Baldai | 10 |
| 6.2. | Kompiuteriai ir jų įranga | 4 |
| 6.3. | Kopijavimo ir dokumentų dauginimo priemonės | 4 |
| 6.4. | Kita biuro įranga | 4 |
| 7. | Kitas ilgalaikis materialusis turtas |  |
| 7.1. | Scenos meno priemonės | 3 |
| 7.2. | Muzikos instrumentai | 15 |
| 7.3. | Ūkinis inventorius ir kiti reikmenys | 4 |
| 7.4. | Specialieji drabužiai ir avalynė | 1 |
| 7.5. | Kitas ilgalaikis materialusis turtas | 6 |

Pastabos:

1Įsigijus pastatus, kurie yra visiškai nusidėvėję, naudingas tarnavimo laikas yra trumpinamas 70 procentų, lyginant su šioje lentelėje nurodytu laiku, ir skaičiuojamas atsižvelgiant į investuotas lėšas šiems pastatams įsigyti.

2Transporto priemonėms priskiriamos tik tos transporto priemonės, kurias privaloma registruoti valstybės įmonėje „Regitra“.

**3. Atsargos**

1. Atsargų apskaitos metodai ir taisyklės nustatyti 8-ajame VSAFAS „Atsargos“.
2. Pirminio pripažinimo metu atsargos įvertinamos įsigijimo (pasigaminimo) savikaina, o sudarant finansines ataskaitas - įsigijimo (pasigaminimo) savikaina ar grynąja galimo realizavimo verte, atsižvelgiant į tai, kuri iš jų mažesnė.
3. Strateginės atsargos vertinamos įsigijimo savikaina, išskyrus VSAFAS nustatytus atvejus. Apskaičiuodama atsargų, sunaudotų teikiant paslaugas, ar parduotų atsargų savikainą Biudžetinė įstaiga taiko atsargų įkainojimo būdą, konkrečių kainų būdą.
4. Atsargos gali būti nukainojamos iki grynosios galimo realizavimo vertės tam, kad jų balansinė vertė neviršytų būsimos ekonominės naudos ar paslaugų vertės, kurią tikimasi gauti šias atsargas pardavus, išmainius, paskirsčius ar panaudojus. Kai atsargos (taip pat ir nebaigtos vykdyti sutartys) parduodamos, išmainomos ar perduodamos, jų balansinė vertė pripažįstama sąnaudomis to laikotarpio, kuriuo pripažįstamos atitinkamos pajamos arba suteikiamos viešosios paslaugos. Atsargų sunaudojimas arba pardavimas apskaitoje registruojamas pagal nuolat apskaitomų atsargų būdą, kai buhalterinėje apskaitoje registruojama kiekviena su atsargų sunaudojimu arba pardavimu susijusi operacija.
5. Prie atsargų priskiriamas neatiduotas naudoti ūkinis inventorius. Atiduoto naudoti inventoriaus vertė iš karto įtraukiama į sąnaudas. Naudojamo inventoriaus kiekinė (ir vertinė) apskaita turi būti tvarkoma nebalansinėse sąskaitose Biudžetinės įstaigos atsargų apskaitos tvarkos apraše nustatyta tvarka. Į ūkinį inventorių pajamuojami daiktai kurių vertė ne mažesnė nei 15 eurų.
6. Atsargų apskaitos ypatumai detaliai aprašomi Atsargų apskaitos Biudžetinėse įstaigose tvarkos apraše.

**4. Finansinis turtas**

1. Finansinio turto apskaitos metodai ir taisyklės nustatyti 14-ajame VSAFAS „Jungimai ir investicijos į asocijuotuosius subjektus“ ir 17-ajame VSAFAS „Finansinis turtas ir finansiniai įsipareigojimai“ .
2. Biudžetinė įstaiga turto neturi.

**4.1. Gautinos sumos**

1. Gautinos sumos pirminio pripažinimo metu yra įvertinamos įsigijimo savikaina.
2. Vėliau ilgalaikės gautinos sumos ataskaitose parodomos amortizuota savikaina, atėmus nuvertėjimo nuostolius, o trumpalaikės gautinos sumos - įsigijimo savikaina, atėmus nuvertėjimo nuostolius. Gautinų sumų nuvertėjimo apskaičiavimo principai ir gautinų sumų apskaitos ypatumai aprašomi išankstinių apmokėjimų ir gautinų sumų apskaitos Biudžetinėse įstaigose tvarkos apraše.

**4.2. Pinigai ir pinigų ekvivalentai**

1. Pinigus sudaro pinigai kasoje ir banko sąskaitose. Pinigų ekvivalentai yra trumpalaikės, likvidžios investicijos, kurios gali būti greitai ir lengvai iškeičiamos į žinomą pinigų sumą. Tokių investicijų terminas neviršija trijų mėnesių, o vertės pokyčių rizika yra labai nedidelė.

**5. Finansavimo sumos**

1. Finansavimo sumų apskaitos metodai ir taisyklės nustatyti 20-ajame VSAFAS „Finansavimo sumos“.
2. Finansavimo sumos pripažįstamos, kai atitinka VSAFAS nustatytus kriterijus.
3. Finansavimo sumos - viešojo sektoriaus subjekto iš valstybės ir savivaldybių biudžetų, Europos Sąjungos, Lietuvos ir užsienio paramos fondų gauti arba gautini pinigai arba kitas turtas, skirtas viešojo sektoriaus subjekto įstatuose nustatytiems tikslams ir programoms įgyvendinti. Finansavimo sumos apima ir viešojo sektoriaus subjekto gautus arba gautinus pinigus, ir kitą turtą pavedimams vykdyti, kitas lėšas viešojo sektoriaus subjekto išlaidoms dengti ir paramos būdu gautą turtą.
4. Biudžetinėje įstaigoje gautos (gautinos) finansavimo sumos pagal paskirtį skirstomos į:
   1. finansavimo sumas nepiniginiam turtui įsigyti;
   2. finansavimo sumas kitoms išlaidoms kompensuoti.
5. Finansavimo sumos nepiniginiam turtui įsigyti gaunamos kaip nemokamai gautas ilgalaikis turtas arba atsargos, įskaitant paramą, arba kaip pinigai, skirti ilgalaikiam arba trumpalaikiam nepiniginiam turtui įsigyti.
6. Finansavimo sumos kitoms išlaidoms dengti yra skirtos ataskaitinio laikotarpio išlaidoms (negautoms pajamoms) kompensuoti. Taip pat finansavimo sumomis, skirtomis kitoms išlaidoms kompensuoti, yra laikomos visos likusios finansavimo sumos, nepriskiriamos nepiniginiam turtui įsigyti.
7. Gautos (gautinos) ir panaudotos finansavimo sumos arba jų dalis pripažįstamos finansavimo pajamomis tais laikotarpiais, kuriais patiriamos su finansavimo sumomis susijusios sąnaudos.
8. Gautos ir perduotos kitiems viešojo sektoriaus subjektams finansavimo sumos Biudžetinės įstaigos sąnaudomis nepripažįstamos. Perdavus finansavimo sumas kitiems subjektams, mažinamos gautos finansavimo sumos.
9. Gautos ir perduotos privataus sektoriaus subjektams finansavimo sumos, įskaitant suteiktas subsidijas, registruojamos kaip Biudžetinės įstaigos sąnaudos, kartu pripažįstant finansavimo, kuris buvo skirtas šiam tikslui, pajamas.
10. Biudžetinės įstaigos apskaitoje finansavimo sąnaudomis perduotos sumos pripažįstamos tik tuomet, kai Biudžetinė įstaiga kitus viešojo sektoriaus subjektus finansuoja savo uždirbtomis lėšomis.
11. Finansavimo sumų apskaitos ypatumai detaliai nustatyti Finansavimo sumų apskaitos Biudžetinėse įstaigose tvarkos apraše.

**6. Finansiniai įsipareigojimai**

1. Finansinių įsipareigojimų apskaitos principai, metodai ir taisyklės nustatyti 17-ąjame VSAFAS „Finansinis turtas ir finansiniai įsipareigojimai“, 18-ajame VSAFAS „Atidėjimai, neapibrėžtieji įsipareigojimai, neapibrėžtasis turtas ir įvykiai pasibaigus ataskaitiniam laikotarpiui“, 19-ajame VSAFAS „Nuoma, finansinė nuoma (lizingas) ir kitos turto perdavimo sutartys“ ir 24-ajame VSAFAS „Išmokos darbuotojams ir pensijų planai“.
2. Biudžetinės įstaigos visi įsipareigojimai yra finansiniai ir skirstomi į ilgalaikius ir trumpalaikius. Ilgalaikiams finansiniams įsipareigojimams priskiriama:
   1. ilgalaikiai atidėjimai (pvz., atidėjimai dėl įstaigai iškeltų teisminių ieškinių, kai tikėtina, kad dėl jų baigties įstaiga turės sumokėti priteistas sumas);
   2. ilgalaikės finansinės skolos;
   3. kiti ilgalaikiai įsipareigojimai.
3. Trumpalaikiams finansiniams įsipareigojimams priskiriama:
   1. ilgalaikių atidėjimų einamųjų metų dalis ir trumpalaikiai atidėjimai;
   2. ilgalaikių įsipareigojimų einamųjų metų dalis;
   3. trumpalaikės finansinės skolos;
   4. pervestinos subsidijos ir finansavimo sumos;
   5. kiti trumpalaikiai finansiniai įsipareigojimai - įsigijimo savikaina.

4. Atsiskaitymas su atskaitingais asmenimis vykdomas pagal mokyklos direktoriaus nustatytą atsiskaitymo su atskaitingais asmenimis tvarkos aprašą (priedas).

**7. ATIDĖJINIAI**

1. Atidėjiniai pripažįstami ir registruojami apskaitoje tada ir tik tada, kai dėl įvykio praeityje įstaiga turi dabartinę teisinę prievolę ar neatšaukiamą pasižadėjimą ir tikėtina, kad jam įvykdyti bus reikalingi ištekliai, o įsipareigojimo suma gali būti patikimai įvertinta (pvz., jei įstaigai iškeltas ieškinys ir 90 procentų tikėtina, kad įstaiga privalės sumokėti ieškovui priteistą sumą, turi būti suformuotas atidėjinys, lygus tikėtinai sumokėti sumai). Jei patenkinamos ne visos šios sąlygos, atidėjiniai nėra pripažįstami, o tiktai informacija apie susijusį su tikėtina sumokėti suma neapibrėžtąjį įsipareigojimą yra pateikiama finansinių ataskaitų aiškinamajame rašte (toliau - aiškinamasis raštas). Atidėjiniai yra peržiūrimi paskutinę kiekvieno ataskaitinio laikotarpio dieną ir koreguojami, atsižvelgiant į naujus įvykius ar aplinkybes, kad parodytų tiksliausią dabartinį įvertinimą.
2. Atidėjinių apskaitos ypatumai detaliai aprašomi Ilgalaikių ir trumpalaikių įsipareigojimų apskaitos Biudžetinėse įstaigose tvarkos apraše.

**8. Pajamos**

1. Pajamų apskaitos principai, metodai ir taisyklės nustatyti 9-ajame VSAFAS „Mokesčių ir socialinių įmokų pajamos“, 10-ajame VSAFAS „Kitos pajamos“ ir 20-ajame VSAFAS „Finansavimo sumos“.
2. Pajamų apskaitai taikomas kaupimo principas. Finansavimo pajamos pripažįstamos tuo pačiu laikotarpiu, kai yra patiriamos su šiomis pajamomis susijusios sąnaudos. Registruojant visas su finansavimo pajamų pripažinimu susijusias operacijas, būtina nurodyti, kokios valstybės funkcijos ir kurios programos vykdymui buvo pripažintos finansavimo pajamos panaudojant detalizuojančius požymius arba sukuriant subsąskaitas.
3. Pajamos, išskyrus finansavimo pajamas, pripažįstamos, kai tikėtina, kai įstaiga gaus su sandoriu susijusią ekonominę naudą, kai galima patikimai įvertinti pajamų sumą ir kai įstaiga gali patikimai įvertinti su pajamų uždirbimu susijusias sąnaudas.
4. Pajamomis laikoma tik pačios įstaigos gaunama ekonominė nauda. Įstaigos pajamomis nepripažįstamos trečiųjų asmenų vardu surinktos sumos, kadangi tai nėra įstaigos gaunama ekonominė nauda. Jei įstaiga yra atsakinga už tam tikrų sumų administravimą ir surinkimą, tačiau teisės aktų nustatyta tvarka privalo pervesti surinktas sumas į biudžetą ir (arba) socialinės apsaugos fondams ir neturi teisės šių sumų ar jų dalies atgauti tą patį ar vėlesniais ataskaitiniais laikotarpiais, tokios sumos ar jų dalis nėra įstaigos pajamos ir apskaitoje registruojamos kaip gautinos ir mokėtinos sumos.
5. Pajamos registruojamos apskaitoje ir rodomos finansinėse ataskaitose tą ataskaitinį laikotarpį, kurį yra uždirbamos, t. y. kurį suteikiamos viešosios paslaugos, atliekami darbai ar parduodamos prekės ar kt., nepriklausomai nuo pinigų gavimo momento.
6. Pajamų apskaitos ypatumai detaliai aprašomi Pajamų apskaitos Biudžetinėse įstaigose tvarkos apraše. Finansavimo sumų apskaitos Biudžetinėse įstaigose tvarkos apraše ir Finansinės ir investicinės veiklos pajamų ir sąnaudų apskaitos Biudžetinėse įstaigose tvarkos apraše.

**9. Sąnaudos**

1. Sąnaudų apskaitos principai, metodai ir taisyklės nustatyti 11-ajame VSAFAS „Sąnaudos“. Sąnaudų, susijusių su turtu, finansavimo sumomis ir įsipareigojimais, apskaitos principai nustatyti jų apskaitą reglamentuojančiuose VSAFAS.
2. Sąnaudos apskaitoje pripažįstamos vadovaujantis kaupimo ir palyginamumo principais tuo ataskaitiniu laikotarpiu, kai uždirbamos su jomis susijusios pajamos, neatsižvelgiant į pinigų išleidimo laiką. Tais atvejais, kai per ataskaitinį laikotarpį padarytų išlaidų neįmanoma tiesiogiai susieti su tam tikrų pajamų uždirbimu ir jos neduos ekonominės naudos ateinančiais ataskaitiniais laikotarpiais, šios išlaidos pripažįstamos sąnaudomis tą patį laikotarpį, kada buvo patirtos.
3. Sąnaudų dydis įvertinamas sumokėta arba mokėtina pinigų arba jų ekvivalentų suma. Tais atvejais, kai numatytas ilgas atsiskaitymo laikotarpis ir palūkanos nėra išskirtos iš bendros mokėtinos sumos, sąnaudų dydis įvertinamas diskontuojant atsiskaitymo sumą, taikant rinkos palūkanų normą.
4. Sąnaudų apskaitos ypatumai detaliai aprašomi Sąnaudų apskaitos Biudžetinėse įstaigose tvarkos apraše ir Finansinės ir investicinės veiklos pajamų ir sąnaudų apskaitos Biudžetinėse įstaigose tvarkos apraše.

**10. Turto nuvertėjimas**

* 1. Turto nuvertėjimo apskaitos principai, metodai ir taisyklės nustatyti 8-ajame VSAFAS „Atsargos“, 17-ajame VSAFAS „Finansinis turtas ir finansiniai įsipareigojimai“ ir 22-ajame VSAFAS „Turto nuvertėjimas“.
  2. Nuostoliai dėl turto nuvertėjimo apskaitoje pripažįstami pagal nuvertėjimo požymius. Sudarydama finansinių ataskaitų rinkinį, įstaiga nustato, ar yra turto nuvertėjimo požymių. Jeigu yra vidinių ar išorinių nuvertėjimo požymių, įstaiga nustato turto atsiperkamąją vertę ir palygina ją su turto balansine verte.
  3. Nuostoliai dėl turto nuvertėjimo apskaitoje registruojami apskaičiuotų nuostolių suma, mažinant turto balansinę vertę ir ta pačia suma registruojant ataskaitinio laikotarpio pagrindinės arba kitos veiklos sąnaudas.
  4. Turto nuvertėjimas nėra tolygus turto nurašymui. Turto nuvertėjimo atveju yra mažinama turto vieneto balansinė vertė, tačiau išsaugoma informacija apie turto įsigijimo savikainą, t. y. turto vieneto įsigijimo savikaina apskaitoje lieka tokia pati kaip iki nuvertėjimo nustatymo, o nuvertėjimas registruojamas atskiroje sąskaitoje. Turto nuvertėjimas apskaitoje yra registruojamas ne didesne verte, nei turto balansinė vertė.
  5. Kai vėlesnį ataskaitinį laikotarpį, pasikeitus aplinkybėms, atkuriama anksčiau pripažinta turto nuvertėjimo suma, turto balansinė vertė po nuvertėjimo atkūrimo negali viršyti jo balansinės vertės, kuri būtų buvusi, jeigu turto nuvertėjimas nebūtų buvęs pripažintas.
  6. Pripažinus ilgalaikio materialiojo ar nematerialiojo turto nuvertėjimo nuostolį, perskaičiuojamos būsimiems ataskaitiniams laikotarpiams tenkančios turto nusidėvėjimo (amortizacijos) sumos, kad turto nudėvimoji (amortizuojamoji) vertė po nuvertėjimo būtų tolygiai paskirstyta per visą likusį jo naudingo tarnavimo laiką. t. y. nuvertėjimo suma nudėvima per likusį naudingo tarnavimo laiką, mažinant nusidėvėjimo sąnaudas.
  7. Turto nuvertėjimo apskaitos ypatumai detaliai aptariami „Ilgalaikio materialiojo turto apskaitos Biudžetinėse įstaigose tvarkos apraše“, „Nematerialiojo turto apskaitos Biudžetinėse įstaigose tvarkos apraše“, „Atsargų apskaitos Biudžetinėse įstaigose tvarkos apraše“ ir „Išankstinių apmokėjimų bei gautinų sumų apskaitos Biudžetinėse įstaigose tvarkos apraše“.

**11. Neapibrėžtieji įsipareigojimai ir neapibrėžtasis turtas**

1. Neapibrėžtųjų įsipareigojimų ir neapibrėžtojo turto apskaitos principai nustatyti 18-ajame VSAFAS „Atidėjimai, neapibrėžtieji įsipareigojimai, neapibrėžtasis turtas ir įvykiai pasibaigus ataskaitiniam laikotarpiui“.
2. Įstaiga nepripažįsta neapibrėžtųjų įsipareigojimų ir neapibrėžtojo turto, tačiau neapibrėžtieji įsipareigojimai ir neapibrėžtasis turtas registruojami nebalansinėse sąskaitose. Neapibrėžtieji įsipareigojimai nerodomi nei finansinės būklės ataskaitoje, nei veiklos rezultatų ataskaitoje, o informacija apie juos pateikiama aiškinamajame rašte. Kai tikimybė, kad turtą reikės panaudoti įsipareigojimui padengti, yra labai maža, informacija apie juos aiškinamajame rašte nebūtina. Informacija apie neapibrėžtąjį turtą ir įsipareigojimus turi būti peržiūrima ne rečiau negu kiekvieno ataskaitinio laikotarpio paskutinę dieną, siekiant užtikrinti, kad pasikeitimai būtų tinkamai parodyti aiškinamajame rašte.
3. Neapibrėžtasis turtas finansinėse ataskaitose neparodomas, kol nėra aišku, ar jis duos įstaigai ekonominės naudos. Jei ekonominė nauda tikėtina, tačiau nėra tikra, kad ji bus gauta, informacija apie neapibrėžtąjį turtą pateikiama aiškinamajame rašte.

**12. Įvykiai pasibaigus ataskaitiniam laikotarpiui**

1. Įvykių, pasibaigus ataskaitiniam laikotarpiui, apskaitos ir pateikimo finansinėse ataskaitose taisyklės nustatytos 18-ajame VSAFAS „Atidėjimai, neapibrėžtieji įsipareigojimai, neapibrėžtasis turtas ir įvykiai pasibaigus ataskaitiniam laikotarpiui“.
2. Įvykiai, pasibaigus ataskaitiniam laikotarpiui, kurie suteikia papildomos informacijos apie įstaigos finansinę padėtį paskutinę ataskaitinio laikotarpio dieną (koreguojantys įvykiai), atsižvelgiant į jų įtakos reikšmę parengtoms finansinėms ataskaitoms, yra parodomi finansinės būklės, veiklos rezultatų ir pinigų srautų ataskaitose. Nekoreguojantys įvykiai, pasibaigus ataskaitiniam laikotarpiui, aprašomi aiškinamajame rašte, kai jie reikšmingi.

**13. Tarpusavio užskaitos ir palyginamieji skaičiai**

* 1. Sudarant finansinių ataskaitų rinkinį, turto ir įsipareigojimų, taip pat pajamų ir sąnaudų tarpusavio užskaita negalima, išskyrus atvejus, kai konkretus VSAFAS reikalautų būtent tokios užskaitos (pvz., dėl draudiminio įvykio patirtų sąnaudų užskaita atliekama su gauta' draudimo išmoka).
  2. Palyginamieji skaičiai yra koreguojami, kad atitiktų ataskaitinių metų finansinius rezultatus. Apskaitos principų ir apskaitinių įverčių pasikeitimai, sudarant ataskaitinio laikotarpio finansinių ataskaitų rinkinį, pateikiami aiškinamajame rašte.

**14. Informacijos pagal segmentus pateikimas**

1. Informacijos pagal segmentus pateikimo finansinėse ataskaitose reikalavimai nustatyti 25-ajame VSAFAS „Atsiskaitymas pagal segmentus“.
2. Įstaiga turi tvarkyti apskaitos veiklą pagal segmentus. Segmentai – įstaigos pagrindinės veiklos dalys pagal atliekamas valstybės funkcijas, apimančios vienarūšes įstaigos teikiamas viešąsias paslaugas pagal valstybės funkcijų klasifikaciją.
3. Įstaiga skiria šiuos segmentus:
   1. švietimas;
   2. socialinės apsaugos.
4. Apie kiekvieną segmentą pateikiama tokia informacija:
   1. segmento sąnaudos;
   2. segmento pinigų srautai.
5. Įstaiga turto, įsipareigojimų ir finansavimo sumų ir pajamų apskaitą tvarko pagal segmentus, t. y. taip, kad galėtų pagal segmentus teisingai užregistruoti pagrindinės veiklos sąnaudas ir pagrindinės veiklos pinigų srautus.
6. Turtas, įsipareigojimai, finansavimo sumos, pajamos ir sąnaudos, kurių priskyrimo segmentui pagrindas yra neaiškus, turi būti priskiriami didžiausią įstaigos veiklos dalį sudarančiam segmentui.

**15. Apskaitos politikos keitimas**

1. Apskaitos politikos keitimo principai nustatyti 7-ajame VSAFAS „Apskaitos politikos, apskaitinių įverčių keitimas ir klaidų taisymas“.
2. Įstaiga pasirinktą apskaitos politiką taiko nuolat arba gana ilgą laiką tam, kad būtų galima palyginti įvairių ataskaitinių laikotarpių finansines ataskaitas. Tokio palyginimo reikia įstaigos finansinės būklės, veiklos rezultatų, grynojo turto ir pinigų srautų keitimosi tendencijoms nustatyti.
3. Įstaiga pasirenka ir taiko apskaitos politiką remdamasi nuostatomis, pateiktomis 1-ajame VSAFAS „Finansinių ataskaitų rinkinio pateikimas“. Ūkinių operacijų ir ūkinių įvykių pripažinimo, apskaitos ar dėl jų atsirandančio turto, įsipareigojimų, finansavimo sumų. pajamų ir (arba) sąnaudų vertinimo apskaitoje pakeitimas yra laikomas apskaitos politikos pakeitimu.
4. Apskaitos politika keičiama dėl VSAFAS pasikeitimo arba, jei kiti teisės aktai to reikalauja. Apskaitos politikos keitimas finansinėse ataskaitose parodomas taikant retrospektyvinį būdą, t. y. nauja apskaitos politika taikoma taip, lyg ji visada butų buvusi naudojama, todėl pakeista apskaitos politika yra pritaikoma ūkinėms operacijoms ir ūkiniams įvykiams nuo jų atsiradimo. Poveikis, kurį daro apskaitos politikos keitimas einamojo ataskaitinio laikotarpio informacijai ir darytų ankstesnių ataskaitinių laikotarpių informacijai, registruojamas apskaitoje tą ataskaitinį laikotarpį kurį apskaitos politika pakeičiama, ir parodomas einamojo ataskaitinio laikotarpio veiklos rezultatų ataskaitos eilutėje „Apskaitos politikos keitimo bei esminių klaidų taisymo įtaka“. Šioje eilutėje yra parodoma apskaitos politikos keitimo poveikio dalis, susijusi su ankstesniais ataskaitiniais laikotarpiais. Lyginamoji ankstesnio ataskaitinio laikotarpio informacija finansinėse ataskaitose pateikiama tokia, kokia buvo, t. y. nekoreguojama.

**16. Apskaitinių įverčiŲ keitimas**

1. Apskaitinių įverčių keitimo principai ir taisyklės nustatyti 7-ajame VSAFAS „Apskaitos politikos, apskaitinių įverčių keitimas ir klaidų taisymas“.
2. Apskaitiniai įverčiai yra peržiūrimi tuo atveju, jei pasikeičia aplinkybės, kuriomis buvo remtasi atliekant įvertinimą, arba atsiranda papildomos informacijos ar kitų įvykių.
3. Įstaigos apskaitinių įverčių pasikeitimams įvertinti yra sudaromos atitinkamos komisijos, kurios yra atsakingos už tinkamą aplinkybių ir informacijos, lemiančios apskaitinį įvertinimą, taip pat poveikio nustatymą ir parodymą finansinėse ataskaitose.
4. Apskaitinio įverčio pasikeitimo poveikis, nustatant grynąjį perviršį ar deficitą, priskiriamas:
   1. laikotarpiui, kada įvyko pasikeitimas, jei jis turi įtakos tik tam laikotarpiui;
   2. laikotarpiui, kada įvyko pasikeitimas, ir vėlesniems laikotarpiams, jei pasikeitimas turi įtakos ir jiems.
5. Įstaigos apskaitinio įverčio pasikeitimo rezultatas įtraukiamas į tą veiklos rezultatų ataskaitos eilute, kurioje buvo parodytas pirminis įvertis, nebent pasikeitimas ataskaitiniu laikotarpiu turi įtakos tik finansinės būklės ataskaitos straipsniams. Informacija, susijusi su ataskaitinio įverčio pakeitimu, pateikiama aiškinamajame rašte.
6. Apskaitos politika laikomas pasirinktas apskaitos metodas (pvz., nusidėvėjimas skaičiuojamas tiesioginiu metodu), o apskaitiniu įverčiu laikomas įstaigos pasirinktas dydis nusidėvėjimui apskaičiuoti (pvz., nusidėvėjimo normatyvas).

**17. Apskaitos klaidų taisymas**

1. Apskaitos klaidų taisymo taisyklės nustatytos 7-ajame VSAFAS „Apskaitos politikos, apskaitinių įverčių keitimas ir klaidų taisymas“.
2. Ataskaitiniu laikotarpiu gali būti pastebėtos apskaitos klaidos, padarytos praėjusių ataskaitinių laikotarpių finansinėse ataskaitose. Apskaitos klaida laikoma esmine, jei jos vienos vertinė išraiška arba kartu su kitų to ataskaitinio laikotarpio klaidų vertinėmis išraiškomis yra didesnė nei 0,5 % per finansinius metus gautų finansavimo sumų vertės arba 0,25 % turto vertės.
3. Ir esminės, ir neesminės apskaitos klaidos taisomos einamojo ataskaitinio laikotarpio finansinėse ataskaitose. Apskaitos klaidų taisymo įtaka finansinėse ataskaitose parodoma taip:
   1. jei apskaitos klaida nėra esminė, jos taisymas registruojamas toje pačioje sąskaitoje, kurioje buvo užregistruota klaidinga informacija, ir parodomas toje pačioje veiklos rezultatų ataskaitos eilutėje, kurioje buvo pateikta klaidinga informacija;
   2. jei apskaitos klaida esminė, jos taisymas registruojamas tam skirtoje sąskaitoje ir parodomas veiklos rezultatų ataskaitos eilutėje „Apskaitos politikos keitimo bei esminių apskaitos klaidų taisymo įtaka“. Lyginamoji ankstesniojo ataskaitinio laikotarpio finansinė informacija pateikiama tokia, kokia buvo, t. y. nekoreguojama. Su esminės klaidos taisymu susijusi informacija pateikiama aiškinamajame rašte.

**IV. FINANSINIŲ ATASKAITŲ RINKINYS**

**1. Bendrosios nuostatos**

1. Finansinių ataskaitų rinkinio tikslas – pateikti informaciją vartotojams, kurie neturi galimybės pareikalauti jų poreikius atitinkančių ataskaitų.
2. Finansinių ataskaitų informacijos vartotojai yra mokesčių mokėtojai, valstybės valdžios institucijų nariai, įstaigos kreditoriai, tiekėjai ir pan. Finansinių ataskaitų rinkinyje pateikiama informacija apie įstaigos finansinę būklę, veiklos rezultatus, grynąjį turtą ir pinigų srautus, kuria naudojasi vartotojai priimdami ir vertindami sprendimus dėl išteklių paskirstymo ir jų naudojimo teikiant viešąsias paslaugas.
3. Įstaiga rengia žemesniojo lygio finansinių ataskaitų rinkinį.
4. Įstaigos finansinėse ataskaitose visas sumas pateikia Lietuvos Respublikos piniginiais vienetais – eurais nuo 2015 m. sausio 1 d.

**2. Ataskaitinis laikotarpis**

1. Įstaiga teikia metinių ir tarpinių finansinių ataskaitų rinkinius Lietuvos Respublikos viešojo sektoriaus atskaitomybės įstatymo ir kitų teisės aktų nustatyta tvarka. Įstaigos finansiniai metai sutampa su kalendoriniais metais, tarpinis ataskaitinis laikotarpis sutampa su kalendoriniu ketvirčiu. Kai išskirtinėmis aplinkybėmis pateikiamas trumpesnio nei 12 mėnesių finansinių ataskaitų rinkinys (pavyzdžiui, steigimo arba reorganizavimo atvejais), be finansinių ataskaitų rinkinio laikotarpio įstaiga turi nurodyti:
   1. priežastį, dėl kurios finansinių ataskaitų rinkinio laikotarpis nėra 12 mėnesių;
   2. faktą, kad tam tikrų ataskaitų (pavyzdžiui - veiklos rezultatų, grynojo turto pokyčių, pinigų srautų lyginamųjų sumų) negalima palyginti.

**3. Finansinių ataskaitų rinkinio sudarymas ir teikimas**

**3.1. Metinių finansinių ataskaitų rinkinys**

1. Įstaigos metinių finansinių ataskaitų rinkinį sudaro šios ataskaitos:
   1. finansinės būklės ataskaita;
   2. veiklos rezultatų ataskaita;
   3. pinigų srautų ataskaita;
   4. grynojo turto pokyčių ataskaita;
   5. aiškinamasis raštas.
2. Finansinių ataskaitų privalomos formos yra reglamentuotos 2-ajame – 6-ajame VSAFAS.
3. Įstaigos metinis finansinių ataskaitų rinkinys sudaromas ne vėliau kaip iki kitų metų sausio mėnesio 20 d. Įstaigos metinis finansinių ataskaitų rinkinys teikiamas konsoliduojančiam viešojo sektoriaus subjektui iki kitų metų sausio mėnesio 20 d.
4. Įstaigos individualiame apskaitos vadovo priede pateikia visą įstaigos rengtinų metinių finansinių ataskaitų rinkinį, įskaitant aiškinamojo rašto pastabų lenteles.
5. Metinių finansinių ataskaitų, įskaitant aiškinamojo rašto pastabų lenteles, formos gali būti pakeistos tik pakeitus VSAFAS nustatytas ataskaitų formas ir reikalavimus.

**3.2. Tarpinių finansinių ataskaitų rinkinys**

1. Tarpinių finansinių ataskaitų rinkinys – finansinių ataskaitų rinkinys, parengtas apibendrinus laikotarpio, trumpesnio negu ataskaitinis laikotarpis (kalendoriniai metai), duomenis. Tarpinių finansinių ataskaitų rinkinys sudaromas kas ketvirtį.
2. Tarpinių finansinių ataskaitų rinkinį sudaro:
   1. finansinės būklės ataskaita;
   2. veiklos rezultatų ataskaitos;
   3. sutrumpintas aiškinamasis raštas.
3. Tarpinių finansinių ataskaitų, išskyrus aiškinamąjį raštą, rengimui taikomi tie patys principai, reikalavimai ir formos kaip ir metinių finansinių ataskaitų rinkiniui. Sutrumpinto aiškinamojo rašto rengimo reikalavimai pateikti 23-ajame VSAFAS „Tarpinių finansinių ataskaitų rinkinys“.
4. Įstaigos tarpinių finansinių ataskaitų rinkinys sudaromas iki kito ketvirčio sekančio mėnesio 20 d. Įstaigos tarpinių finansinių ataskaitų rinkinys teikiamas kontroliuojančiam viešojo sektoriaus subjektui iki kito ketvirčio sekančio mėnesio 20 d.
5. Įstaiga individualaus apskaitos vadovo priede pateikia visą įstaigos rengtinų tarpinių finansinių ataskaitų rinkinį, įskaitant aiškinamojo rašto pastabų lenteles.
6. Tarpinių finansinių ataskaitų, įskaitant aiškinamojo rašto pastabų lenteles, formos gali būti pakeistos tik pakeitus VSAFAS nustatytas ataskaitų formas ir reikalavimus.

**4. Pagrindiniai finansinių ataskaitų rinkinio sudarymo reikalavimai**

**4.1. Ataskaitų elementai ir jų vertinimas**

1. Įstaigos ūkinės operacijos ir ūkiniai įvykiai pagal ekonominius kriterijus finansinėse ataskaitose grupuojami į grupes, kurios vadinamos finansinių ataskaitų elementais. Finansinių ataskaitų elementai, naudojami įstaigos finansinei būklei ir veiklos rezultatams įvertinti, yra tokie:
   1. finansinės būklės ataskaitoje pateikiami elementai – turtas, finansavimo sumos, įsipareigojimai ir grynasis turtas – apibūdina įstaigos finansinę būklę;
   2. veiklos rezultatų ataskaitoje pateikiami elementai – pajamos ir sąnaudos – reikalingi įstaigos veiklos rezultatams įvertinti.
2. Finansinių ataskaitų elementai įvertinami įvairiais metodais ir jų deriniais (pavyzdžiui - įsigijimo savikaina, tikrąja verte, realizavimo verte, grynąja galimo realizavimo verte, einamųjų išlaidų verte ir dabartine verte). Vertindama finansinių ataskaitų elementus, įstaiga vadovaujasi VSAFAS reikalavimais ir taisyklėmis, aprašytomis VSAFAS ir apskaitos tvarkų aprašuose.

**5. Pagrindiniai reikalavimai finansinių ataskaitų rinkiniui**

1. Bendrieji finansinių ataskaitų rinkinio pateikimo reikalavimai nurodyti 1-ajame VSAFAS „Finansinių ataskaitų rinkinio pateikimas“.
2. Įstaigos finansinių ataskaitų rinkinys rengiamas pagal VSAFAS. Finansinių ataskaitų rinkinio negalima apibūdinti kaip atitinkančio šiuos standartus, jeigu jis neatitinka bent vieno taikytino VSAFAS ar jo reikalavimo.
3. Nukrypimai nuo standartų neleidžiami, išskyrus tuos retus atvejus, kai Lietuvos Respublikos įstatymai ar kiti teisės aktai, viršesni nei VSAFAS, reglamentuojantys viešojo sektoriaus subjektų veiklą, nustato ką kitą.

**V. APSKAITOS ORGANIZAVIMAS**

**1. Atsakomybė už apskaitos organizavimą**

* 1. Pagal Lietuvos Respublikos buhalterinės apskaitos įstatymą, Lietuvos Respublikos viešojo sektoriaus atskaitomybės įstatymą ir Lietuvos Respublikos finansų ministro įsakymą „Dėl biudžetinių įstaigų apskaitos organizavimo taisyklių patvirtinimo“ už apskaitos organizavimą, apskaitos dokumentų išsaugojimą ir finansinių ataskaitų rinkinio pateikimą laiku atsakingas įstaigos vadovas.
  2. Pagal Lietuvos Respublikos buhalterinės apskaitos įstatymą įstaigos vyriausiasis buhalteris atsako už buhalterinių įrašų teisingumą.
  3. Įstaigos vadovas pasirašo įstaigos finansines ataskaitas ir konsoliduotąsias finansines ataskaitas.

**2. Apskaitos tvarkytojas**

1. Biudžetinė įstaigą buhalterinę apskaitą organizuoja pagal Lietuvos Respublikos finansų ministerijos nustatytas buhalterinės apskaitos organizavimo taisykles.
2. Įstaigos apskaita tvarkoma savarankiškai. Apskaitos tvarkytojams vadovauja vyr. buhalteris. Apskaitos tvarkytojai savo veikloje vadovaujasi Lietuvos Respublikos buhalterinės apskaitos įstatymu, Lietuvos Respublikos viešojo sektoriaus atskaitomybės įstatymu, Lietuvos Respublikos finansų ministro patvirtintomis Biudžetinės įstaigos buhalterinės apskaitos organizavimo taisyklėmis ir kitais teisės aktais, įstaigos vadovo patvirtintais nuostatais.

**3. Apskaitos sistema**

* 1. Apskaitai tvarkyti yra naudojami apskaitos registrai, kad būtų galima tvarkyti įstaigos apskaitą remiantis teisės aktų reikalavimais. Apskaitos įrašai susisteminami apskaitos registruose. Apskaitos registru vadinama ūkinių operacijų ir įvykių suvestinė, kurioje rūšiuojami, sumuojami ir apibendrinami apskaitos dokumentų duomenys. Ūkinės operacijos ir ūkiniai įvykiai registruojami apskaitos registruose pagal apskaitos dokumentus chronologine, chronologine-sistemine arba sistemine tvarka. Kiekvienas iš registrų sistemina pasikartojančias vienarūšes ūkines operacijas. Operacijos registrų viduje pateikiamos chronologine tvarka.
  2. Įstaiga pasirenka registrų formą, turinį ir skaičių. Pasirinktų registrų sąrašas ir formos pateikiamos kaip apskaitos politikos priedai:

|  |  |
| --- | --- |
| **Apskaitos sritis** | **Registro pavadinimas** |
| Visi apskaitos duomenys | Didžioji knyga |
| Nebalansinė apskaita | Apyvartų žiniaraščiai |
| Ilgalaikis turtas | 9 registras |
| Atsargos | 13 registras |
| Atsargos (maisto produktai) | 11 registras (mokamas maitinimas) |
| Atsargos (maisto produktai) | 11a registras (nemokamas maitinimas) |
| Sąnaudos | Sąnaudų apskaitos kortelė |
| Pinigai | 3b registras VB |
| Pinigai | 3a registras (kiti šaltiniai) |
| Pinigai | 3c registras (valiuta) |
| Pinigai | 2 registras SB |
| Pinigai | 2a registras VB (MK) |
| Pinigai | 3 registras BIP |
| Darbo užmokesčio apskaita | 5 registras SB (01 programa) |
| Darbo užmokesčio apskaita | 5 registras SB (03 programa) |
| Darbo užmokesčio apskaita | 5 registras VB (sunki negalia) |
| Darbo užmokesčio apskaita | 5 registras VB (MK) |
| Darbo užmokesčio apskaita | 5 registras VB (SB) |
| Darbo užmokesčio apskaita | 5 registras BIP |
| Darbo užmokesčio apskaita | 5 registras (kiti šaltiniai) |
| Atsiskaitymai su atskaitingais asmenimis | 8 registras VB (MK) |
| Atsiskaitymai su atskaitingais asmenimis | 8 registras (kiti šaltiniai) |
| Atsiskaitymai su atskaitingais asmenimis | 8 registras SB (01 programa) |
| Atsiskaitymai su atskaitingais asmenimis | 8 registras BIP |
| Atsiskaitymai su atskaitingais asmenimis | 8 registras SB (03 programa) |
| Atsiskaitymai su atskaitingais asmenimis | 8 registras ES |
| Atsiskaitymai su tiekėjais | 6 registras SB (01 programa) |
| Atsiskaitymai su atskaitingais asmenimis | 6 registras SB (03 programa) |
| Atsiskaitymai su tiekėjais | 6 registras BIP |
| Atsiskaitymai su tiekėjais | 6 registras VB (SB) |
| Atsiskaitymai su tiekėjais | 6 registras VB (sunki negalia) |
| Atsiskaitymai su tiekėjais | 6 registras (kiti šaltiniai) |
| Atsiskaitymai su tiekėjais | 6 registras (išankstiniai) |
| Atsiskaitymai su tiekėjais | 6 registras ES |
| Atsiskaitymai su tiekėjais už maisto produktus | 7 registras |
| Atsiskaitymai už maisto produktus | 7a registras (nemokamas maitinimas) |
| Ūkinis inventorius | 10 registras |
| Tėvų įmokos | 15 registras (bendrabutis) |
| Tėvų įmokos | 15a registras (užimtumo centras) |
| Tėvų įmokos | 15b registras (pailgintos dienos grupė) |
| Gautinos sumos | Apyvartų žiniaraštis SB |
| Gautinos sumos | Apyvartų žiniaraštis VB |
| Gautinos sumos | Apyvartų žiniaraštis (kiti šaltiniai) |
| Gautinos sumos | Apyvartų žiniaraštis ES |
| Atsiskaitymai su pirkėjais, koregavimas | 16 registras |
| Kasinės išlaidos | Kasinių išlaidų apskaitos kortelė |

**III. PASTABOS**

1. Nematerialiojo turto balansinės vertės pasikeitimas per ataskaitinį laikotarpį parodomas 13-ojo VSAFAS „Nematerialusis turtas“ 1 priede.

Joniškio „Saulės‘‘ pagrindinės mokyklos nematerialųjį tirtą sudaro programinė įranga ir jos licencijos. Per 2023 m. nebuvo įsigyta naujo turto. Nusidėvėjimo sąnaudos 65,28 Eur per ataskaitinius metus, likutinė nematerialiojo turto vertė atskaitinio laikotarpio pabaigoje 47,68 Eur..

Nematerialiojo turto, kuris yra visiškai amortizuotas, tačiau vis dar naudojamas veikloje, įsigijimo ar pasigaminimo savikainą sudaro:

|  |  |
| --- | --- |
| Ataskaitinis laikotarpis | Praėjęs ataskaitinis laikotarpis |
| 4455,27 | 4274,72 |

Nematerialaus turto nuvertėjimo nebuvo.

2. Ilgalaikio materialiojo turto balansinės vertės pasikeitimas per ataskaitinį laikotarpį parodytas 12-ojo VSAFAS "Ilgalaikis materialus turtas“ 1 priede.

Ilgalaikio materialaus turto likutinė vertė ataskaitinio laikotarpio pabaigoje yra 4218539,67 Eur. Didžiausią dalį turto likutinės vertės laikotarpio pabaigoje sudaro pastatai tai 3153580,12 Eur arba 74,8 % viso ilgalaikio turto sumos, antroje vietoje yra nekilnojamos kultūros vertybės (tai yra kultūros paveldo statiniai) jo vidutinė rinkos vertė pagal VĮ Registrų centro svetainės duomenis 2025.01.01 nustatyti 457000 Eur (10,8%) atvaizduota apskaitoje. Baldai ir biuro įranga yra sekantys pagal vertės dydį laikotarpio pabaigai, tai yra 341493,18 Eur arba 8,1%. viso ilgalaikio materialiojo turto likutinės vertės. Nebaigta statyba 131239,23 Eur (3,1%). Transporto priemonių 66721,27 Eur likutinė vertė (1,6%), mašinos ir įrengimai 39321,14 Eur (0,9%) ir mažiausia likutinė vertė tai infrastruktūros statinių 29184,73 Eur arba 0,7%. Per 2024 metus įsigyta materialaus turto. Turto grupėje Infrastuktūros statiniai už 19707,94 Eur (Sporto aikštės apšvietimas, ventiliacija imtinių salėje). Grupėje mašinos ir įrengimai už 16422,12 Eur (sieniniai projektoriai, daržovių pjaustyklė, termitas), turto grupėje baldai, biuro įranga ir kitas ilgalaikis materialus turtas 68183,97 Eur (interaktyvios lentos, kompiuterinė įranga, baldai, eko atmintis, bibliotekų fondai) ir nebaigtos statybos darbų už 131239,23 Eur.

Per ataskaitinį laikotarpį nurašyta turto už 83884,67 Eur (mašinos ir įrengimai sumai 341,08 Eur ir baldų, biuro įrangos, kompiuterių 83543,59 Eur). Turtas nurašytas per inventorizaciją, kaip pripažintas netinkamu naudojimui, morališkai pasenusiu, praradusiu praktinę vertę ir kt. Nurašytas turtas buvo pilnai nusidėvėjęs.

12 VSAFAS „Ilgalaikis materialus turtas“:

Materialiojo turto, kuris yra visiškai nudėvėtas, tačiau vis dar naudojamas veikloje, įsigijimo ar pasigaminimo savikaina:

|  |  |
| --- | --- |
| Ataskaitinis laikotarpis | Praėjęs ataskaitinis laikotarpis |
| 766098,79 | 3201176,18 |

Ilgalaikio materialiojo turto nuvertėjimo nėra.

3.Atsargų vertės pasikeitimas per ataskaitinį laikotarpį parodytas 8-ojo VSAFAS „Atsargos“ 1 priede.

Pas trečiuosius asmenys atsargų per ataskaitinį laikotarpį nebuvo.

Atsargų vertės sumažėjimo ir sumažintos atsargų vertės atkūrimo nebuvo.

4. Informacija apie išankstinius mokėjimus pateikta 6-ojo VSAFAS „Finansinių ataskaitų aiškinamasis raštas“ 6 priede.

|  |  |  |  |  |  |
| --- | --- | --- | --- | --- | --- |
| Eil. Nr. | Įsiskolinimo pavadinimas | Įstaigos pavadinimas | Suma, Eur | Atsiradimo data | Priežastys |
| 1 | Elektros energija | AB ESO | 349,18 | 2024-12-31 | Mokant iš anksto už 2024.12 mėn. susidarė permokos, nes sąnaudos buvo mažesnės |
| 2 | Vanduo ir kanalizacija | UAB Joniškio vandenys | 426,82 | 2024-12-31 |
| 3 | Degalai | UAB „Viada“ LT | 243,57 | 2024-12-31 |
| 4 | Šildymas | UAB Gren Joniškis | 97,31 | 2024-12-31 |
|  |  | **Iš viso:** | **1116,88** |  |  |

5. Informacija apie per vienus metus gautinas sumas pateikta 17-ojo VSAFAS „Finansinis turtas ir finansiniai įsipareigojimai“ 7 priede.

|  |  |  |  |  |  |
| --- | --- | --- | --- | --- | --- |
| Eil. Nr. | Įsiskolinimo pavadinimas | Įstaigos pavadinimas | Suma, Eur | Atsiradimo data | Priežastys |
| 1 | Nuoma | Telia Lietuva AB | 34,18 | 2024-12-31 | 2267001 |
| 2 | Už elektrą | Telia Lietuva AB | 8,84 | 2024-12-31 | 2298001 |
| 3 | Už paslaugas | Tėvų įmokos | 2911,95 | 2024-12-31 | 2262001 |
| 4 | Susidariusi permoka dėl atostoginių | VMI | 263,64 | 2024-12-31 | 2298201 |
| 5 | Susidariusi permoka dėl atostoginių | VSDFV prie soc. apsaugos, ir darbo ministerijos | 2125,32 | 2024-12-31 | 22982010 |
|  |  | **Iš viso:** | **5343,93** |  |  |

6. Informacija apie pinigus ir pinigų ekvivalentus pateikta 17-ojo VSAFAS „Finansinis turtas ir finansiniai įsipareigojimai“ 8 priede.

Banko sąskaitos likutis 121955,66 Eur. Šią sumą sudaro 1,2% likutis banke 9141,19 Eur ir 112814,47 Eur ES vykdomų projektų lėšų.

7. Finansavimo sumos pagal šaltinį, tikslinę paskirtį ir jų pokyčiai per ataskaitinį laikotarpį parodyti 20-ojo VSAFAS „Finansavimo sumos“ 4 priede. Finansavimo sumų likučiai parodyti 20-ojo VSAFAS „Finansavimo sumos“ 5 priede. Finansavimas gautas ir panaudotas atsargoms ir ūkiniam inventoriui įsigyti parodytas prie kitų išlaidų.

8. Informacija apie trumpalaikes mokėtinas sumas pateikta 17-ojo VSAFAS „Finansinis turtas ir finansiniai įsipareigojimai“ 12 priede. Informacija apie įsipareigojimų dalį nacionaline ir užsienio valiuta parodyta 17-ojo VSAFAS „Finansinis turtas ir įsipareigojimai‘‘ 13 priede.

| Eil. Nr. | Išlaidų pavadinimas | Įstaigos pavadinimas | Suma, Eur | Atsiradimo data | Priežastis |
| --- | --- | --- | --- | --- | --- |
|  | Ryšio išlaidos | UAB Tele2 | 0,84 | 2024-12-31 | Mokant iš anksto už 2024.12 mėn. paliko skola, nes sąnaudos buvo didesnės negu planuota |
|  | Elektros energija | UAB Ignitis | 606,51 | 2024-12-31 |
|  | Atliekų tvarkymas | Joniškio rajono savivaldybės administracija | 9,29 | 2024-12-31 |
|  | Paslauga | Fleet Complete Lietuva, UAB | 42,35 | 2024-12-31 |
|  |  | **Iš viso:** | **658,99** |  |  |

9. Grynojo turto pokytis parodytas 4-ojo VSAFAS „Grynojo turto pokyčių ataskaita“ 1 priede.

10. Pagrindinės veiklos kitos pajamos parodytos 10-ojo VSAFAS „Kitos pajamos‘‘ 1priedas.

Pajamos gautos iš turto nuomos 581,06 Eur, pajamos iš pagrindinės veiklos 27164,46 Eur iš atsitiktinės veiklos pajamos 38691,23 Eur ir kitos pajamos 4325,69 Eur.

11. Darbo užmokesčio ir socialinio draudimo sąnaudos detalizuotos 24-ojo VSAFAS „Su darbo santykiais susijusios išmokos“ priede.

12. Apskaitos politikos, apskaitinių įverčių keitimo ir klaidų taisymo nebuvo.

13. Pinigų srautai parodyti 5-ojo VSAFAS „Pinigų srautų ataskaita“ 2 priede.

14.Ataskaitinio laikotarpio informacija pagal veiklos segmentus pateikta 25-ojo VSAFAS „Segmentai“ priede.

15. Būsimos pagrindinės nuomos įmokos, numatomos gauti pagal pasirašytas veiklos nuomos sutartys pagal laikotarpius parodytos 19-ojo VSAFAS „Nuoma, finansinė nuoma, lizingas ir kitos turto perdavimo sutartys“ 8 priede.

16. Pagal panaudos sutartis gautas turtas parodytas 19 VSAFAS priede „Nuoma, finansinė nuoma, lizingas ir kitos turto perdavimo sutartys“

17. Atidėjiniai pagal jų paskirtį parodyti 18-ojo VSAFAS „Atidėjiniai, neapibrėžtieji įsipareigojimai, neapibrėžtasis turtas ir poataskaitiniai įvykiai“ 3 priede.

18. Informacija apie per ataskaitinį laikotarpį gautą finansinę ir nefinasinę paramą parodyta 6-ojo VSAFAS „Finansinių ataskaitų aiškinamasis raštas“ 7 priede

19Informacija apie paramos panaudojimą per ataskaitinį laikotarpį parodyta 6-ojo VSAFAS „Finansinių ataskaitų aiškinamasis raštas‘‘ 8 priede.

Finansinės būklės ataskaitoje 2024m. gruodžio 31 d. pateikiama ilgalaikio turto likutinė vertė.

Veiklos rezultatų ataskaitoje 2024m gruodžio 31 d. pateiktos finansavimo pajamos ir pagrindinės veiklos sąnaudos.

Neapibrėžtųjų įsipareigojimų ir neapibrėžto turto įstaiga neturėjo finansinių metų pradžioje ir per ataskaitinį laikotarpį jų neatsirado.

Per laikotarpį nuo paskutinės tarpinio ataskaitinio laikotarpio dienos iki finansinių ataskaitų sudarymo dienos reikšmingų įvykių, kurie šiuo metu ar ateityje galėtų turėti įtakos įstaigos veiklai nebuvo.

Laikinai einanti direktoriaus pareigas, pavaduotoja ugdymui Lina Valiukienė